# Hurtigguide: Brænd en lyd-cd i fire skridt

Denne hurtigguide viser dig hvordan en lyd-cd laves med &k3b;. For at reproducere disse skridt har du brug for en fungerende version af &k3b; og en mappe hvor du har lydfiler.

## Skridt 1

Når du starter &k3b; bør du se noget i retning af dette. Her kan du vælge et af de fire projekter som &k3b; tilbyder Skærmaftryk

## Skridt 2

Nu klikker du på "Nyt lyd-cd-projekt" Dette er en dialog hvor du kan vælge hvilke filer du vil brænde på en cd Skærmaftryk

Filerne du ser i øverste del af &k3b; kan slippes med musen på den nederste komponent. En anden måde er at højreklikke på en fil og vælge Tilføj til projekt. For at omarrangere lydsporenes rækkefølge kan du blot flytte sporene med venstre museknap. Sporenes egenskaber kan ændres ved at klikke med højre museknap og vælge Egenskaber. Så snart du synes om hvordan sporene er arrangerede, klikkes på Brænd... i nederste højre hjørne.

Når du brænder en lyd-cd fra MP3 eller andre ikke tabsfrie komprimerede musikformater, så husk at hvis du koder cd'en tilbage til MP3 får du dårligere kvalitet uafhængig af bithastigheden du bruger. For at kontrollere om en lyd-cd blev brænet fra et format med tab, forsøg med auCDtext.

## Skridt 3

Dette er en dialog hvor du kan bestemme indstillingerne for cd'en. Skærmaftryk

I denne dialog kan du styre selve brændeindstillingerne. Standardindstillingerne i &k3b; er formodentlig de rigtige for dig. I øverste højre hjørne kan du styre hastigheden. Et sidste skridt inden selve brændingen er at give cd'en en titel ved at vælge Cd-tekst og markere Skriv cd-tekst. De to værdier som formodentlig er vigtigst for dig er Titel og Kunstnet. Så snart du er tilfreds med indstillingerne, klikkes på Brænd.

## Skridt 4

I denne dialog kan du se brændingsforløbet Skærmaftryk Der er ingenting du kan gøre i denne dialog. Vent blot på at maskinen skal afslutte sessionen.